wickkiey/tamil-wikipedia-chunked huggingface dataset:
# கருந்தலை மாங்குயில்

## துணை இனங்கள்

கருந்தலை மாங்குயில் சிற்றினத்தில் ஐந்து துணையினங்கள் அங்கீகரிக்கப்பட்டுள்ளன. அவை:  
- ஓ. சா. சாந்தோர்னசு. <small>(லின்னேயஸ், 1758)</small>: வடஇந்தியாவிலிருந்து வடக்கு மலாய் தீபகற்பம் மற்றும் இந்தோசீனா வரை காணப்படுகிறது
- தென்னிந்திய கருந்தலை மாங்குயில் ஓ. சா. மதராசபடாணசு. <small>பிராங்க்ளின், 1831</small>: முதலில் ஒரு தனிச் சிற்றினமாக விவரிக்கப்பட்டது. மத்திய மற்றும் தென்னிந்தியாவில் காணப்படுகிறது.
- ஓ. சா. செலோனென்சிசு. <small>போனபார்டே, 1850</small>: முதலில் ஒரு தனிச் சிற்றினமாக விவரிக்கப்பட்டது. இலங்கையில் காணப்படுகிறது.
- ஓ. சா. ருபேனி. <small>அப்துல்லாலி, 1977</small>: அந்தமான் தீவுகளில் கண்டுபிடிக்கப்பட்டது.
- ஓ. சா. தனகே. <small>குரோடா, 1925</small>: வடகிழக்கு போர்னியோவில் காணப்பட்டது
# கிழக்கு கடற்கரை தொடருந்து மண்டலம் (இந்தியா)

**கிழக்கு கடற்கரை தொடருந்து மண்டலம்** **East Coast Railway** (ECoR) இந்திய இரயில்வேயின் 17 மண்டலங்களுள் ஒன்றாகும். இதன் தலைமையிடம் புவனேசுவரில் உள்ளது. இது 1996ல் பிரதமரால் துவக்கிவைக்கப்பட்டு, 1 ஏப்ரல் 2003ல் முதல் பயன்பாட்டுக்கு வந்தது. பெயருக்கேற்ப இதன் வழித்தடங்கள் அனைத்தும் இந்தியாவின் கடற்கரை ஒரமாக உள்ளது. இது மூன்று கோட்டங்களை உள்ளடக்கியது.  
- குர்தா சாலை,
- சம்பல்பூர்,
- விசாகப்பட்டிணம்
# மளிகைக் கடை

**மளிகைக் கடை** என்பது மக்களுக்குத் தேவையான அத்தியாவசியப் பொருட்கள் விற்பனை செய்யப்படும் வியாபார நிலையம் ஆகும். மசாலாப் பொருள், மிட்டாய்கள், வெற்றிலை உள்ளிட்டவற்றையும் விற்பதுண்டு. அந்தப் பகுதி மக்கள் அடிக்கடி பயன்படுத்தும் பொருட்களை விற்பனை செய்வர்.  
ஒரு மளிகைக் கடை (வட அமெரிக்கா), மளிகைக் கடை, அல்லது மளிகைக் கடை (இங்கிலாந்து) என்பது முதன்மையாக ஒரு பொதுவான உணவுப் பொருட்களின் சில்லறை விற்பனையில் ஈடுபட்டுள்ள ஒரு கடை. அந்த உணவுப் பொருட்கள் புதியதாகவோ அல்லது தொகுக்கப்பட்டதாகவோ இருக்கலாம். அன்றாட அமெரிக்க பயன்பாட்டில், "மளிகைக் கடை" என்பது பல்பொருள் அங்காடியின் ஒரு பொருளாகும், மேலும் இது மளிகைப் பொருட்களை விற்கும் மற்ற வகை கடைகளைக் குறிக்கப் பயன்படாது. இங்கிலாந்தில், ணவை விற்கும் கடைகள் மளிகைக்கடைகள் அல்லது மளிகைக் கடைகளாக வேறுபடுகின்றன, இருப்பினும் அன்றாட பயன்பாட்டில், மக்கள் பொதுவாக "பல்பொருள் அங்காடி" அல்லது மளிகை பொருட்களை விற்கும் ஒரு சிறிய வகை கடைக்கு, "மூலையில் கடை" அல்லது " வசதியான கடை ".  
பல்பொருள் அங்காடிகள் மற்றும் ஹைப்பர் மார்க்கெட்டுகள் போன்ற மளிகைப் பொருட்களை விற்கும் பெரிய வகை கடைகள், பொதுவாக ஆடை மற்றும் வீட்டுப் பொருட்கள் போன்ற குறிப்பிடத்தக்க அளவு உணவு அல்லாத பொருட்களை விற்கின்றன.. முக்கியமாக பழங்கள் மற்றும் காய்கறிகளை விற்கும் சிறிய மளிகைக் கடைகள் காய்கறிகள் (பிரிட்டன்) அல்லது உற்பத்தி சந்தைகள் (அமெரிக்கா) என்று அழைக்கப்படுகின்றன. மிட்டாய் மற்றும் தின்பண்டங்கள் போன்ற தயாரிக்கப்பட்ட உணவை முக்கியமாக விற்கும் சிறிய மளிகைக் கடைகள், வசதியான கடைகள் அல்லது சுவையான கடைகள் என்று அழைக்கப்படுகின்றன.
# மளிகைக் கடை

## இந்தியா

அமெரிக்காவிற்கு முற்றிலும் மாறாக, "மளிகைக் கடை" என்பது பல்பொருள் அங்காடிற்கு ஒத்ததாக இல்லை. 810 பில்லியன் டாலர் மதிப்புள்ள இந்திய உணவு மற்றும் மளிகை சந்தை விற்பனையில் 90% 12 மில்லியன் சிறிய மளிகைக் கடைகளில், கிரானா அல்லது அம்மா மற்றும் பாப் கடைகள் என்று அழைக்கப்படுகின்றன.
# பித்தாசு

**பித்தாசு** <small>அல்லது</small> **பித்தாஸ்** என்பது (மலாய்: *Pekan Pitas*; ஆங்கிலம்: *Pitas Town*) மலேசியா, சபா மாநிலம், கூடாட் பிரிவு, பித்தாசு மாவட்டத்தில் உள்ள நகரம் ஆகும். 2010-ஆம் ஆன்டு மதிப்பீட்டின்படி இங்கு 37,808 பேர் வசிக்கின்றனர். இந்த நகரம் வெள்ளத்தால் அடிக்கடி பாதிக்கப் படுவதும் உண்டு.  
இங்கு ருங்குசு, ஓராங் சுங்காய் ஆகிய இனக் குழுமங்கள் முதன்மையாக உள்ளன. மேலும் தோம்போனுவோ *(Tombonuo)* வம்சாவளியைச் சேர்ந்தவர்களும்; குறைந்த எண்ணிக்கையிலான மலேசியச் சீனர்களும்; பிற இன சிறுபான்மையினரும் வாழ்கின்றனர்.  
பித்தாசு நகரத்தின் புவியியல் தனிமை மற்றும் விவசாயத்திற்குப் பொருத்தமற்ற நிலங்களின் தன்மை காரணமாக, சபா மாநிலத்தில் அதிக வறுமை கொண்ட பகுதியாகக் கருதப் படுகிறது.
# காந்தியின் உண்ணாநிலைப் போராட்டப் பட்டியல்

நகரம் அருகே உள்ள பர்தோலி ஊரில், சர்தார் வல்லபாய் படேல் உடன் மகாத்மா காந்தி, நிலவரியை விலக்கக் கோரி உண்ணாநிலைப் போராட்டம் மேற்கொண்டார்.]]  
**காந்தியின் உண்ணாநிலைப் போராட்டங்கள்**, இந்திய விடுதலைக்கும், தீண்டாமைக்கு எதிராகவும், சமய நல்லிணக்கதிற்கும் மேற்கொள்ளப்பட்டவையாகும். மகாத்மா காந்தி, 17 முறை, 139 நாட்கள் உண்ணாநிலைப் போராட்டங்கள் மேற்கொண்டார். அவற்றில் மூன்று முறை 21 நாட்கள் மேற்கொண்ட தொடர் உண்ணாநிலைப் போராட்டங்களைக் கண்ட, பிரித்தானிய இந்திய ஆட்சியாளர்கள் வியந்தனர். உண்ணாநிலைப் போராட்டத்தை, அகிம்சை முறையான ஆயுதமாகக் கொண்டார் காந்தி.
# காந்தியின் உண்ணாநிலைப் போராட்டப் பட்டியல்

## உண்ணாநிலைப் போராட்டங்கள்

| எண் | ஆண்டு/மாதம் | போராட்ட நாட்கள் | இடம் | காரணங்கள்/கோரிக்கைகள் | விளைவுகள் | முடிவு |
| --- | --- | --- | --- | --- | --- | --- |
| 1 | 1913 (நவம்பர் 10-16) | 7 நாட்கள் | போனிக்ஸ், டர்பன், (தென்னாப்பிரிக்கா) | கழுவாய் சார்ந்த முதல் உண்ணாநிலைப் போராட்டம் |  |  |
| 4 | 1919 (ஏப்ரல் 14-16) | 3 நாட்கள் | வன்முறைக்கு எதிரான முதல் உண்ணாநிலைப் போராட்டம்: நாடியாவில், தொடருந்தை கவிழச் செய்தமைக்கு |  |  |  |
| 8 | 1925 (நவம்பர் 24-30) | 7 நாட்கள் | கழுவாய் சார்ந்த மூன்றாம் உண்ணாநிலைப் போராட்டம் |  |  |  |
| 11 | 1933 (மே 8 முதல் 29 வரை) | 21 நாட்கள் | தீண்டாமைக்கு எதிரான மூன்றாம் உண்ணாநிலைப் போராட்டம்: தலித்துக்களின் முன்னேற்றத்திற்காக |  |  |  |
| 12 | 1933 (ஆகஸ்டு 16-23) | 7 நாட்கள் | தீண்டாமைக்கு எதிரான நான்காம் உண்ணாநிலைப் போராட்டம் (சிறையில்): தலித்துக்களுக்கான உரிமைகள் வென்றெடுக்க |  |  |  |
| 13 | 1934 (ஆகஸ்டு 7-14) | 7 நாட்கள் | வன்முறைக்கு எதிரான நான்காம் உண்ணாநிலைப் போராட்டம்: காங்கிரஸ் கட்சியின் இளைஞர்களின் வன்முறைக்கு எதிராக | ராஜ்கோட் |  |  |
| 15 | 1943 (பிப்ரவரி 12- மார்ச் 4) | 21 நாட்கள் | தில்லி | சமய வன்முறைகளை நிறுத்தக் கோரிய உண்ணாநிலைப் போராட்டம் |  |  |
| 16 | 1947 (செப்டம்பர் 1-4) | 4 | இந்து-முஸ்லிம் மத நல்லிணக்கத்திற்காக இரண்டாம் உண்ணாநிலைப் போராட்டம்-18) | இந்து-முஸ்லிம் மத நல்லிணக்கதிற்கான மூன்றாம் உண்ணாநிலைப் போராட்டம்: இந்து-இசுலாமிய சமுக அமைதி திரும்புதல் | நாட்டில் சமுக அமைதியை நிலைநாட்ட அனைத்து சமயத் தலைவர்கள், காந்திஜியின் கூட்டுத் திட்டத்தை ஏற்றல் | } |
# தெற்கு மத்திய தொடருந்து மண்டலம் (இந்தியா)

**தெற்கு மத்திய தொடருந்து மண்டலம்** (South Central Railway) இந்திய இரயில்வேயின் 17 மண்டலங்களுள் ஒன்றாகும். இதன் தலைமையகம் செகந்திராபாத்தில் உள்ளது. இது பெரும்பாலும் தெலுங்கானா, ஆந்திரப்பிரதேசம், மகாராட்டிரம் ஆகிய மாநிலங்களுக்கும், தமிழ்நாடு, மத்தியபிரதேசம், கருநாடகம் ஆகிய மாநிலங்களின் சில பகுதிகளுக்கும் தன் சேவையை வழங்குகிறது.
# தெற்கு மத்திய தொடருந்து மண்டலம் (இந்தியா)

## வரலாறு

2 அக்டோபர் 1966ல் தெற்கு மத்திய தொடருந்து மண்டலமானது, தென்னக இரயில்வேயிடமிருந்து விஜயவாடா கோட்டம் மற்றும் ஹீப்ளி கோட்டத்தையும், மத்திய இரயில்வேயிடமிருந்து சோலாப்பூர் கோட்டம் மற்றும் செகந்திராபாத் கோட்டத்தினையும் பிரித்து உருவாக்கப்பட்டது. அதனைத் தொடர்ந்து 2 அக்டோபர் 1977ல், தென்னக இரயில்வேயிடமிருந்து குண்டூக்கல் கோட்டம் பிரிக்கப்பட்டு இந்த மண்டலத்துடன் இணைக்கப்பட்டது. மீண்டும் சோலாப்பூர் கோட்டம் மத்திய இரயில்வேயோடு இணைக்கப்பட்டது. பின்பு 17 பிப்ரவரி 1978ல், செகந்திரபாத் கோட்டம் இரண்டாக பிரக்கப்பட்டு ஹைதராபாத் கோட்டம் உருவாக்கப்பட்டது. 1 ஏப்ரல் 2003ல் மண்டலங்கள் மற்றும் கோட்டங்கள் மறுசீரமைக்கப்பட்டன, அப்பொழுது இரண்டு புதிய கோட்டங்கள் உருவாக்கப்பட்டன. அவை குண்டூர் கோட்டம், நாந்தேடு கோட்டம் ஆகும். ஹுப்பள்ளி கோட்டம் பிரிக்கப்பட்டு முழுவதும் புதிய மண்டலமான தென்மேற்கு தொடருந்து மண்டலம் (இந்தியா) உருவாக்கப்பட்டது.  
தற்பொழுது தெ.ம தொடருந்து மண்டலம் ஆறு கோட்டங்களை உள்ளடக்கியுள்ளது அவை, செகந்திராபாத், விசயவாடா, ஹைதராபாத், குண்டக்கல், குண்டூர், நாந்தேடு.  
இந்திய இரயில்வேயின் அதிக லாபம் சம்பாதிக்கும் வடக்கு தொடருந்து மண்டலத்திற்கு பின்பு இரண்டாவதாக தெற்கு மத்திய தொடருந்து மண்டலம் திகழ்கிறது, இதன் தற்போதைய இலாபம் 110₹ பில்லியன்.
# தஞ்சாவூர் அனுமார் கோயில்கள் (நூல்)

**தஞ்சாவூர் அனுமார் கோயில்கள்**, ஆவணம் கோபாலன் எழுதிய, தஞ்சாவூரில் உள்ள அனுமார் கோயில்களைப் பற்றிய நூலாகும்.
# தஞ்சாவூர் அனுமார் கோயில்கள் (நூல்)

## அமைப்பு

தஞ்சாவூரில் அமைந்துள்ள அனுமார் கோயில்கள் பற்றிய விவரங்கள் வரலாற்று ரீதியாக நாயக்கர் காலம், மராட்டியர் காலம், மராட்டியர் காலத்திற்குப் பின் வந்தவை என்ற நிலையில் விவாதிக்கப்படுகின்றன. தஞ்சாவூரிலுள்ள மடங்களில் காணப்படுகின்ற அனுமார் கோயில்கள் மற்றும் அனுமாரின் புகைப்படங்களும் காணப்படுகின்றன.  
'தஞ்சாவூர் அனுமார் கோயில்கள்', நூல், (2015; வாயுசுதா பப்ளிகேஷன்ஸ், புதுதில்லி)
# தென்மேற்கு தொடருந்து மண்டலம் (இந்தியா)

**தென்மேற்கு தொடருந்து மண்டலம்** (**South Western Railway**) இந்திய இரயில்வேயின் 17 மண்டலங்களூள் ஒன்றாகும். இதன் தலைமையிடம் ஹூப்ளியில் உள்ளது. இதன் சேவையானது கருநாடகத்தின் பெரும் பகுதியை உள்ளடக்கியது. தற்போது இது மூன்று கோட்டங்களை கொண்டுள்ளது.
- ஹுப்பள்ளி (ஹூப்ளி)
- மைசூர்
- பெங்களூர்
- குல்பர்கா கோட்டம் இன்னும் உருவாக்கப்படவில்லை.  
இது இந்தியாவின் மற்ற தொடருந்து மண்டலங்களை ஒப்பீடுகையில் குறைந்த தொடருந்து அடர்த்தி உள்ள ஒரு பகுதியாகும். இங்கு முழுவதும் அகல இரயில் பாதை இணைப்பு உள்ளது.
# வடக்கு தொடருந்து மண்டலம் (இந்தியா)

**வடக்கு தொடருந்து மண்டலம்** (**Northern Railways**) இந்திய இரயில்வேயின் 18 மண்டலங்களுள் ஒன்றாகும். இதன் தலைமையகம் புது தில்லியில் உள்ளது. இந்தியாவின் ஒன்பது பழமையான தொடருந்து மண்டலங்களுள் வடக்கு தொடருந்து மண்டலம் ஒன்றாகும், இதுவே இந்திய இரயில்வேயில் பெரிய தொடருந்து இணைப்பினைக் கொண்டுள்ளது. இது 6807 கிலோ மீட்டர் நீளத்திற்கு இருப்புப்பாதையைக் கொண்டுள்ளது.. இது பின்வரும் பகுதிகளுக்கு சேவையை வழங்குகிறது. அவை சம்மு காசுமீர், பஞ்சாப், ஹரியானா, இமாச்சலப் பிரதேசம், உத்தர்காண்ட், உத்தரப்பிரதேசம், புதுதில்லி மற்றும் சண்டீகர்.  
தற்போது இது 6 கோட்டங்களை கொண்டுள்ளது.
- தில்லி
- அம்பாலா
- ஃபிரோஸ்பூர்
- லக்னௌ
- மொரதாபாத்
- ஜம்மு (06 சனவரி 2025)
# வடக்கு தொடருந்து மண்டலம் (இந்தியா)

## வரலாறு

இந்த மண்டலம் 14 ஏப்ரல் 1952லில், ஜோத்பூர் இரயில்வே, பிகானேர் இரயில்வே, கிழக்கத்திய பஞ்சாப் இரயில்வே மற்றும் கிழக்கிந்திய இரயில்வே நிறுவனத்தின் மூன்று பிரிவுகள் இணைக்கப்பட்டு உருவாக்கப்பட்டது. 3 மார்ச் 1859ல் வடக்கு இந்தியாவின் முதல் பயணிகள் இருப்புபாதை அலகாபாத்துக்கும் கான்பூருக்கும் இடையே திறக்கப்பட்டது.
# தென்கிழக்கு மத்திய தொடருந்து மண்டலம் (இந்தியா)

**தென்கிழக்கு மத்திய தொடருந்து மண்டலம்** (**South East Central Railway**) இந்திய இரயில்வேயின் 17 தொடருந்து மண்டலங்களூள் ஒன்றாகும். இதன் தலைமையகம் சத்தீஸ்கரின் பிலாஸ்பூரில் உள்ளது. இந்த மண்டலம் 2003ல் உருவாக்கப்பட்டது. இது மூன்று கோட்டங்களை கொண்டுள்ளது.  
- நாக்பூர் தொடருந்து கோட்டம்
- ராய்பூர் தொடருந்து கோட்டம்
- பிலாஸ்பூர் தொடருந்து கோட்டம்.
# வியத்தகு இந்தியா (நூல்)

**வியத்தகு இந்தியா** எனும் நூல் இலங்கையைச் சேர்ந்த செ. வேலாயுதபிள்ளை, மகேசுவரி பாலகிருட்டினன் என்பவர்களினால் மொழிபெயர்ப்புச் செய்யப்பட்டு இலங்கை அரசினால் 1963 ஆம் ஆண்டில் வெளியிடப்பட்ட நூலாகும். இது இலண்டன் பல்கலைக் கழகத்தில் இந்திய வரலாற்றுப் போதனாசிரியராகக் கடமையாற்றிய ஏ. எல். பசாம் என்பவரது *தி வொண்டர் தட் வாஸ் இந்தியா* எனும் நூலின் மொழிபெயர்ப்பாக அமைகின்றது. இலண்டனிலுள்ள சிட்சுவிக்கு, யாக்சன் கம்பெனியாரின் இசைவுபெற்று இலங்கை அரசாங்கத்தின் முயற்சியினால் மேற்கொள்ளப்பட்ட மொழிபெயர்ப்பு முயற்சியாக அமைகின்றது. அதன் வழியில் இலங்கை கல்வி வெளியீட்டுத் திணைக்களத்திற்காக சிசாரா பிரின்ட்வே நிறுவனத்தினால் அச்சிடப்பட்டதாகும். நூலில் கி.பி 662 இல் சிரியா நாட்டு வானியலறிஞரும் துறவியுமான செவரசு செபோத்து என்பவர் எழுதிய பண்டைய இந்துக்கள் பற்றிய குறிப்பு முன்னுரை பகுதியில் அமைந்துள்ளது.  
மொத்தம் 722 பக்கங்களை கொண்டதாக விளங்கும் நுலில், 10 அதிகாரங்களும் 12 பின்னிணைப்புகளும் காணப்படுகின்றன. விளக்கப்பட அட்டவணை, கோட்டுவரைதல்கள், நாட்டுப் படங்கள், முகமதியருக்கு முற்பட்ட இந்தியாவின் காலவரன்முறை என்பன அறிமுக விடயங்களாகவும் அமைகின்றன.  
பண்டைய இந்தியா, அதன் பண்பாடு, அரசு, சமூகம், வரலாறு, அன்றாட வாழ்க்கை, சமயம், கலைகள், மொழியும் இலக்கியமும் எனும் பிரிவுகளில் நூலின் பாதை செல்கின்றது. அண்டவியலும் புவியியலும், வானியல், பஞ்சாங்கம், கணிதவியல், பௌதீகவியலும் இரசாயனவியலும், யாப்பு, நெடுங்கணக்கும் அதன் ஒலிப்பு முறையும் முதலான இந்துக்களின் அறிவியற் புலமை பற்றியதாக பின்னிணைப்பு அமைகின்றது.  
நூலின் முதல் 413 பக்கங்களும் திரு. செ. வேலாயுதபிள்ளை அவர்களின் மொழிபெயர்ப்பாகவும், எஞ்சியவை திருமதி மகேசுவரி பாலகிருட்டினன் அவர்களின் மொழிபெயர்ப்பாகவும் அமைகின்றன.
# வியத்தகு இந்தியா (நூல்)

## மேலும் பார்க்க

- தி வொண்டர் தட் வாஸ் இந்தியா
# வடக்கு மத்திய தொடருந்து மண்டலம் (இந்தியா)

**வடக்கு மத்திய தொடருந்து மண்டலம்** (**North Central Railway**) இந்திய இரயில்வேயின் 18 தொடருந்து மண்டலங்களூள் ஒன்றாகும். இது 1 ஏப்ரல் 2003 முதல் பயன்பாட்டுக்கு வந்தது. இதன் தலைமையகம் அலகாபாத்தில் உள்ளது. இது மூன்று கோட்டங்களை கொண்டுள்ளது.
- அலகாபாத் தொடருந்து கோட்டம்
- ஆக்ரா தொடருந்து கோட்டம்
- ஜான்சி தொடருந்து கோட்டம்
# வடக்கு மத்திய தொடருந்து மண்டலம் (இந்தியா)

## காட்சியகம்

வடக்கு மத்திய தொடருந்து மண்டலத்தின் பெரிய தொடருந்து நிலையம் கான்பூர் ஆகும்.
# வடமேற்கு தொடருந்து மண்டலம் (இந்தியா)

**வடமேற்கு தொடருந்து மண்டலம்** (**North Western Railway**) இந்திய இரயில்வேயின் 18 தொடருந்து மண்டலங்களுள் ஒன்றாகும். இதன் தலைமையகம் செய்ப்பூரில் உள்ளது. இது 1 அக்டோபர் 2002ல் உருவானது. இது நான்கு கோட்டங்களை கொண்டுள்ளது.  
- செய்ப்பூர் தொடருந்து கோட்டம்
- ஜோத்பூர் தொடருந்து கோட்டம்
- அஜ்மீர் தொடருந்து கோட்டம்; முன்பு மேற்கு இரயில்வே மண்டலத்தோடு இணைந்திருந்தது.
- பிகானேர் தொடருந்து கோட்டம்; முன்பு வடக்கு தொடருந்து மண்டலத்தோடு இணைந்திருந்தது.  
இந்த மண்டலம் மொத்தம் 578 தொடருந்து நிலையங்களை கொண்டுள்ளது, இது மொத்தம் 5449.29 கி.மீ. வழித்தடங்களையும் அதில் 2575.03 அகலப் பாதையாகவும்,, 2874.23 கி.மீ குறுகிய பாதையாகவும் உள்ளது.
# டார்ஜிலிங் இமாலயன் இருப்புப்பாதை

**டார்ஜிலிங் இமாலய இருப்புப்பாதை** (Darjeeling Himalayan Railway) *டி.எச்.ஆர்* அல்லது பொம்மை ரயில் என்றும் அழைக்கப்படும் இது இந்தியாவின் மேற்கு வங்காள மாநிலத்தில் புது ஜல்பாய்குரி தொடருந்து நிலையம் மற்றும் டார்ஜிலிங் இடையே இயங்கும் 2 அடி (610 மிமீ) கொண்ட குற்றகலப் பாதை இருப்புப்பாதை ஆகும். 1879 மற்றும் 1881 க்கு இடையில் கட்டப்பட்ட இது சுமார் 88 கி.மீ. (55 மைல்) நீளம் கொண்டது. இந்த உயரத்தைப் பெற ஆறு கொண்டை ஊசி வளைவுகளையும் ஐந்து சுழல் வளைவுகளையும் பயன்படுத்துகிறது.  
இந்தியாவின் மிக உயர்ந்த இருப்புப்பாதை நிலையமான டார்ஜிலிங்கிலிருந்து கும்- (இந்தியாவின் அதி உயரத்திலுள்ள தொடருந்து நிலையம், 7,407 அடி 2.258 மீ)- வரை தினசரி சுற்றுலா தொடருந்தும், டார்ஜிலிங்கிலிருந்து குர்சியோங் வரை நீராவியால் இயக்கப்படும் *ரெட் பாண்டா* சேவையும் ஆறு டீசல் இயந்திரங்கள் திட்டமிடப்பட்ட சேவையை கையாளுகின்றன.
# டார்ஜிலிங் இமாலயன் இருப்புப்பாதை

## வரலாறு

இமயமலையின் அடிவாரத்தில் உள்ள சிலிகுரி, கொல்கத்தாவுடன் 1878 இல் ஒரு குறுகிய இருப்புப்பாதை மூலம் இணைக்கப்பட்டது. சிலிகுரி மற்றும் டார்ஜிலிங்கிற்கு இடையில், டோங்கா சேவைகள் ஒரு வண்டி சாலையில் - இன்றைய ஹில் கார்ட் சாலை- தொடங்கப்பட்டது. கிழக்கு வங்க இருப்புப்பாதை நிறுவனத்தின் முகவரான *பிராங்க்ளின் பிரஸ்டேஜ்*, சிலிகுரியிலிருந்து டார்ஜிலிங் வரை நீராவி இருப்புப்பாதை போடுவதற்கான திட்டத்துடன் அரசாங்கத்தை அணுகினார்.
புது ஜல்பைக்குரி, சிலிகுரி நகரம், சிலிகுரி சந்திப்பு, சுக்னா, ரோங்டாங், தின்தாரியா, கயாபாரி, மகாநதி, கர்சியாங், துங், சோனாடா, கும் மற்றும் டார்ஜிலிங் ஆகும்.
# டார்ஜிலிங் இமாலயன் இருப்புப்பாதை

## உலகப் பாரம்பரியக் களம்

1999 திசம்பர் 2 அன்று, யுனெஸ்கோ டார்ஜிலிங் இமாலய இருப்புப்பாதையை உலக பாரம்பரிய களமாக அறிவித்தது. பின்னர் மேலும் இரண்டு இருப்புப் பாதைகள் சேர்க்கப்பட்டன. மேலும் இந்த இடம் இந்தியாவின் மலை மலைப்பாதை தொடருந்துகளில் ஒன்றாக அறியப்பட்டது.
# ரிபு கீதை

**ரிபு கீதை** அத்வைத கருத்துக்களை கொண்ட பாடல் தொகுப்பாகும். சிவரகசியத்தில் ஆறாவது பகுதியாக ரிபு கீதை அறியப்படுகிறது. இதன் தமிழ் வடிவம் ஒரு நூலாக ரமணாச்சிரமத்தினரால் வெளியிடப்பட்டது. இதன் இரண்டாம் பதிப்பு 1897 ஆம் ஆண்டில் வெளிவந்தது.
# ரிபு கீதை

## வரலாறு

ரிபு கீதை என்ற இந்த நூல் கைலாயத்தில் பரமசிவனால் ரிபு முனிவருக்கும் பின்னர் ரிபு முனிவரால் கேதார்நாத்தில் நிதாகர் முதலியோருக்கும் உபதேசிக்கப்பட்டது. இந்த நூல் தஞ்சை மாவட்டத்தினை சார்ந்த கோவிலூர் மடத்தினைச் சார்ந்த அருணாசல சுவாமி என்னும் துறவுசுவாமியால் வெளிவந்தது. இதன் தமிழ் ஓலி வடிவத்தினை ரமணாச்சிரம இனையதளத்திலிருந்து பதிவிறக்கம் செய்து கொள்ளலாம்.
# ரிபு கீதை

## நூலடக்கம்

ஐம்பது அத்தியாயங்களில் 2493 ஸ்லோகங்களைக் கொண்ட வடமொழி மூலத்தை, உலகநாத ஸ்வாமிகள் என்னும் துறவுநாமம் பூண்ட திருவிடைமருதூர் பிரம்மஸ்ரீ பிக்ஷு சாஸ்திரிகள் தமிழில் 44 அத்தியாயங்களில் 1924 விருத்தப்பாக்களாக ஆக்கியுள்ளார்.
# ரிபு கீதை

## தொடர்புடைய கதை

ரிபுவின் சீடர் நிதாகர். நிதாகருக்கு உயர்ந்த சில தத்துவங்களில் அவருக்கு தன்னறிவு வரவில்லை. ரிபு சீடரை அவ்வப்போது தேடி அவர் தன் நிலையில் உயர்ந்திருக்கிறாரா என்று சோதனை செய்து பார்ப்பார். ஒரு முறை ஞானி நிதாகரை சோதிக்க எண்ணி அவர் இருக்கும் ஊருக்கு ரிபு வேற்றுருவில் சென்றார். அப்போது அவ்வூர் அரசன் ஓர் பட்டத்து யானை மீதேறி போய்க்கொண்டிருந்தான். அப்போது நிதாகர் பசி மயக்கத்தில் கூட்டம் இல்லாத இடத்தில் ஒதுங்கி நின்று கொண்டிருந்தார். அந்த இடத்தில் வந்து நிதாகரைப் பார்த்து "ஏன் இங்கு நிற்கிறீர்கள்?" என்றார்.  
அதற்கு நிதாகரோ அவரிடம் "அரசன் நகர் வலம் வருகிறார். கூட்டமாக இருக்கும் காரணத்தினால் ஒதுங்கி இருக்கிறேன்" என்றார். அதைக் கேட்ட ரிபு "இந்தக் கூட்டத்தில் அரசன் யார், மற்ற மக்கள் யார்?" என வினவினார். நிதாகர் அவரைப் பார்த்து "உங்களுக்கு கண் தெரியவில்லையா? குன்று போல் இருக்கும் இந்த யானையில் அமர்ந்திருக்கிறார் அல்லவா, அவரே அரசர். அவரை சுற்றியிருக்கும் மற்றவர்கள் மக்கள்" என்றார். ரிபு மீண்டும் ஒன்றும் அறியாதது போல "இரண்டு பொருட்களை சுட்டி ஒன்றை யானை என்றும், இன்னொன்றை அரசனென்றும் கூறுகிறீர்கள். இவற்றில் எது யானை, எது அரசன் என்று எனக்கு விளக்குங்கள்" என்றார்.  
அதற்கு நிதாகர் , "ஐயா! கீழேயுள்ளது யானை, மேலிருப்பவர் அரசர் இதில் என்ன குழப்பம் இது கூடவா புரியவில்லை" என்றார். அதற்கு ரிபுவோ "கீழ், மேல் என்றால் என்ன? அதை விளக்குங்கள்" என்றார். கோபத்தில் ரிபுவின் தோள்களில் தாவி ஏறிக்கொண்ட நிதாகர்!! அரசன் யானை மேல் அமர்ந்திருப்பது போல், நான் இப்போது உங்கள் மேல் இருக்கிறேன். அங்கு கீழே உள்ளது யானை, இங்கு நீங்கள். மேலே இருப்பது நான் கீழே இருப்பது நீ இப்போது புரிகிறதா" என்றார்.  
அதற்கு ரிபுவோ முதலில் நான், நீ என்பவற்றை விளக்குங்கள். பின்பு அதை வைத்துதான் அரசனையும், யானையும் புரிந்து கொள்ள இயலும். இந்தக் கேள்வியைக் கேட்டதும் வந்திருப்பவர் தனது குருவான ரிபு எனப் புரிந்து கொண்டார் நிதாகர். புலன்களுக்கு தெரியும் இந்த வேற்றுமை, உடல் சார்ந்து இது அனைவருக்கும் புலப்படும். ஆனால், ஆத்மஞானம் பெற்ற ஒருவருக்கு தனக்கும் மற்றவருக்குமிடையே வேற்றுமையே கிடையாது.
# தைட்டானிக் அமிலம்

**தைட்டானிக் அமிலம்** (Titanic acid) என்பது தைட்டானியம் ஐதரசன் மற்றும் ஆக்சிசன் தனிமங்கள் சேர்ந்து உருவாகும் சேர்மங்களின் பொதுவான பெயராகும். இவ்வகை தைட்டானிக் அமிலங்களின் பொதுவாய்ப்பாடு [TiO<sub>x</sub>(OH)<sub>4–2x</sub>]<sub>n</sub>.. எனக் குறிப்பிடப்படுகிறது. பல எளிய தைட்டானிக் அமிலங்கள் இருப்பதாக முற்காலத்தில் ஒரு கருத்து நிலவியது. ஆனால் அக்கருத்து, எந்தவொரு படிகவியல் மற்றும் நிறமாலையியல் ஆய்வுகளின் ஆதரவையும் பெற்றிருக்கவில்லை. சில பழைய நூல்கள், பிராவர் கையேடு உட்படTiO<sub>2</sub> என்ற மூலக்கூற்று வாய்ப்பாடுடன் உள்ள சேர்மத்தையே தைட்டானிக் அமிலம் எனக் குறிப்பிடுகின்றன  
- மெட்டா தைட்டானிக் அமிலம்.,
- ஆர்த்தோ தைட்டானிக் அமிலம்: வெள்ளை உப்பு போன்ற தோற்றத்துடன் "TiO3•2.16H2O.". என்ற வாய்ப்பாட்டைக் கொண்டுள்ளது.
- பெராக்சோ தைட்டானிக் அமிலம்: தைட்டானியம் ஈராக்சைடுடன் கந்தக அமிலம் மற்றும் ஐதரசன் பெராக்சைடு ஆகியனவற்றைச் சேர்த்து சூடுபடுத்துவதன் மூலமாகத் தயாரிக்கப்படுகிறது. மஞ்சள் நிறத் திண்மமாக விளையும் விளைபொருள் ஆக்சிசனை இழந்து சிதைவடைகிறது.
# அலெக்சா இணையம்

**அலெக்சா இணையம், நிறு.** என்பது வணிக வலைப்போக்குவத்துத் தரவை அளிக்கும் கலிப்போர்னியாவைச் சேர்ந்த நிறுவனம் ஆகும். இது அமேசானின் துணை நிறுவனம் ஆகும்.  
1996 இல் தனிப்பட்ட நிறுவனமாகத் தொடங்கப்பட்ட அலெக்சாவை, 1999 இல் அமேசான் வாங்கியது. இதன் கருவிப்பட்டை பயனர்களின் வலை உலாவல் நடத்தைகள் பற்றிய தரவைச் சேகரித்து அலெக்சா வலைத்தளத்துக்கு அனுப்புகிறது. அங்கு, இத்தரவினைச் சேமித்து, ஆய்ந்து, அலெக்சா வழங்கும் வலைப்போக்குவரத்து அறிக்கைகளுக்கான அடிப்படையாகப் பயன்படுத்துகிறார்கள். அலெக்சா வலைத்தளத் தகவல்படி, 30 மில்லியன் வலைத்தளங்களுக்கான போக்குவரத்துத் தரவையும் அனைத்துலக தர வரிசைப்பட்டியலையும் வழங்குகிறார்கள். 2015நிலவரப்படி,ஒவ்வொருமாதமும் 6.5மில்லியன்மக்கள்அலெக்சாதளத்துக்குவருகிறார்கள்.
# ஐதரசன் அசுட்டட்டைடு

**ஐதரசன் அசுட்டட்டைடு** *(Hydrogen astatide)* என்பது HAt, என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இச்சேர்மம் அசுட்டட்டைன் ஐதரைடு, அசுட்டட்டேன் அல்லது அசுட்டிடோஐதரசன் என்றும் அழைக்கப்படுகிறது. இச்சேர்மத்தில் அசுட்டட்டைன் அணு ஐதரசன் அணுவுடன் சகப்பிணைப்பாகப் பிணைந்துள்ளது.  
ஐதரசன் அசுட்டட்டைடு தண்ணீரில் கரைந்து ஐதரோ அசுட்டடிக் அமிலமாக உருவாகிறது. இவ்வமிலத்தின் பண்புகள் மற்ற நான்கு இருபடி அமிலங்களின் பண்புகளுடன் ஒத்திருக்கின்றன. குறிப்பாக அவை நான்கைக் காட்டிலும் சிறிது வலிமையாகவும் இது உள்ளது. எளிதாக அசுட்டட்டைன் மற்றும் ஐதரசன் தனிமங்களாக சிதைதல், அசுட்டட்டைனின் பல்வேறு ஓரிடத்தான்கள் குறைந்த அரைவாழ்வுக் காலம் கொண்டிருத்தல் போன்ற காரணங்களால் அதிகமாக இவ்வமிலம் பயன்படுத்தப்படுவதில்லை. மேலும், இச்சேர்மத்திலுள்ள அணுக்களின் எலக்ட்ரான் கவர்திறன் கிட்டத்தட்ட சமமாக இருக்கிறது. அசுட்டட்டைன் அயனியும் எளிதாகக் கவரப்படுவதால் பிரிகையடைதல் எளிதாகி ஐதரசன் அணு எதிர்மின் சுமையை ஏற்கிறது. எனவே ஐதரசன் அசுட்டட்டைடு மாதிரியால் கீழ்கண்ட வினையில் ஈடுபடமுடிகிறது.  
:2 HAt → H<sup>+</sup> + At<sup>−</sup> + H<sup>−</sup> + At<sup>+</sup> → H<sub>2</sub> + At<sub>2</sub>  
இதன் விளைவாக தனிம ஐதரசன் வாயுவும் அசுட்டட்டைன் வீழ்படிவாதலும் நிகழ்கிறது. மேலும், ஐதரசன் ஆலைடுகள் அல்லது HX சேர்மங்களின் உருவாதல் வெப்ப அளவுகள் ஆலைடுகளின் தொகுதிகள் அதிகரிக்கும் போது குறைகிறது என்பதை வெளிப்படுத்துகின்றன. அதேநேரம், ஐதரயோடிக் அமிலக் கரைசல் நிலைப்புத் தன்மையுடன் காணப்படுகிறது. ஐதரோனியம் – அசுட்டட்டைன் கரைசலானது தண்ணீர்- ஐதரசன் – அசுட்டட்டைன் கரைசலைவிட தெளிவாகக் குறைவான நிலைப்புத் தன்மையே கொண்டுள்ளது. இறுதியாக அசுட்டட்டைன் அணுக்கருவின் கதிர்வீச்சுப்பகுப்பு H-At பிணைப்புகளைத் துண்டிக்கிறது.  
அசுட்டட்டைனுக்கு நிலையான ஒரிடத்தன்கள் எதுவும் கிடையாது. அசுட்டட்டைன் 210 மட்டுமே ஓரளவு அதிக நிலைப்புத்தன்மை கொண்ட ஓரிடத்தனாக உள்ளது. இதனுடைய அரைவாழ்வுக் காலம் தோரயமாக 8.1 மணி நேரமாக இருக்கிறது. இதனால் இதனுடைய வேதிச் சேர்மங்களைப் பயன்படுத்துவதில் சிரமங்கள் ஏற்படுகிறது. ஏனெனில் அசுட்டட்டைன் விரைவாக சிதைவடைந்து மற்ற ஓரிடத்தன்களாக மாறிவிடுகிறது.
# ஐப்போ அயோடசமிலம்

**ஐப்போ அயோடசமிலம்** *(Hypoiodous acid)* என்பது HIO என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நீர்த்த அயோடின் கரைசலுடன் பாதரசம் அல்லது வெள்ளி உப்புகள் சேர்த்து சூடுபடுத்துவதால் ஐப்போ அயோடசமிலம் உருவாகிறது. விரைவாக இச்சேர்மம் விகிதச்சமமாதலின்மையுடன் சிதைவடைகிறது:.  
: 5 HIO → HIO<sub>3</sub> + 2I<sub>2</sub> + 2H<sub>2</sub>O  
வலிமை குறைந்த அமிலமாக ஐப்போ அயோடசமிலம் காணப்படுகிறது. இதனுடைய அமிலத்தன்மை எண் Ka மதிப்பு 10−11.ஆகும். மேலும் இதனுடைய இணை காரம் ஐப்போ அயோடைட் எனப்படுகிறது. இவ்வெதிர் அயனியின் உப்புகள் கார ஐதராக்சைடுகளுடன் அயோடின் சேர்த்து தயாரிக்கப்படுகின்றன. இவையும் உடனடியாக விகிதச்சமமாதலின்மையுடன் சிதைவடைந்து [[அயோடைடுகளையும் அயோடேட்டுகளையும் தருகின்றன.
# இலக்கிய மண்டபம்

**இலக்கிய மண்டபம்** ( *Literary Hall* ) என்பது 19 ம் நுற்றாண்டின் அரைப்பகுதியில் உருவான ஒரு நூலகம், தற்போது இது அருங்காட்சியகமாக்கப்பட்டுள்ளது. இது ஐக்கிய அமெரிக்காவின் மேற்கு வர்ஜீனியா மாநிலத்தில் ரோம்னி நகரில் அமைந்துள்ளது. இது ரோமனி இலக்கிய அமைப்பால் 1869ஆம் ஆண்டு உருவாக்கப்பட்டது. பின்னர் 1979 மே 29 இல் புதுப்பிக்கப்பட்டது.
# இலக்கிய மண்டபம்

## தோற்றமைப்பு

இது 0.40 எக்டேர் நிலப்பரப்பில் விசாலமாக அமைக்கப்பட்டுள்ளது. கடல் மட்டத்தில் இருந்து 820.30 அடி (250.03 மீ) உயரத்தில் உள்ளது.
# இலக்கிய மண்டபம்

## ரோமனி இலக்கிய அமைப்பு

ரோமனி இலக்கிய அமைப்பு 1819 ம் ஆண்டு ஜனவரி மாதம் 10 ம் நாள் உருவாக்கப்பட்டது. இக் குழுவின் நோக்கமானது மக்களுக்கு உரிய முறையில் இலக்கியம், அறிவியல் மற்றும் கல்வி போன்ற துறைகளில் முன்னேற்றத்தை கொடுப்பது. இக் குழுவின் ஒரு திட்டமே இலக்கிய மண்டபம்.
# வார்ப்புரு:NRISref

<includeonly>
|2009|2009a = |dmy=13 March 2009|mdy=March 13, 2009|ymd|iso|2009-03-13}}
|2008b = |dmy=24 April 2008|mdy=April 24, 2008|ymd|iso|2008-04-24}}
|2008a = |dmy=15 April 2008|mdy=April 15, 2008|ymd|iso|2008-04-15}}
|2007b = |dmy=30 June 2007|mdy=June 30, 2007|ymd|iso|2007-06-30}}
|2007a = |dmy=23 January 2007|mdy=January 23, 2007|ymd|iso|2007-01-23}}
|2006|2006a = |dmy=15 March 2006|mdy=March 15, 2006|ymd|iso|2006-03-15}}
|}}
}}
| work = National Register of Historic Places
| publisher = National Park Service
| accessdate = }
}}</includeonly><noinclude>  
</noinclude>
# மூட்டழற்சி

**மூட்டழற்சி** (Arthritis) என்பது ஒன்று அல்லது அதற்கு மேற்பட்ட மூட்டுகளில், அழற்சியினால் ஏற்படும் மூட்டுப் பிறழ்வைக் குறிக்கிறது. நூற்றுக்கும் அதிகமான மூட்டழற்சி வகைகள் உள்ளன. மிகச் சாதாரணமாகக் காணப்படுவது மூட்டுகளைச் சிதைக்கின்ற முதுமை மூட்டழற்சியாகும். இது, மூட்டுகளுக்கு ஏற்படுகின்ற பேரதிர்ச்சி, நோய்த்தொற்று அல்லது முதுமை ஆகிய காரணங்களால் உருவாகலாம். மூட்டழற்சியின் பிற வடிவங்களாக முடக்கு வாதம், தடிப்புத் தோல் அழற்சி மற்றும் சிரங்கு மூட்டழற்சி (Psoriatic arthritis), பிற தன்னெதிர்ப்பு நோய்களுடன் தொடர்புடைய நிலைகளைக் கூறலாம். அழுகலுற்ற மூட்டழற்சி (Septic arthritis) மூட்டுகளில் நோய்த்தொற்று ஏற்படுவதால் உண்டாகிறது.  
மூட்டழற்சி உள்ள நோயாளிகளின் பொதுவான முறையீடு மூட்டு வலியாகும். பொதுவாக, வலியானது தொடர்ந்தும், பாதிக்கப்பட்ட குறிப்பிட்ட மூட்டுப் பகுதிகளிலும் காணப்படலாம். இத்தகைய வலி, மூட்டுகளைச் சுற்றி ஏற்படும் அழற்சி, மூட்டுகளுக்கு நோயினால் ஏற்படும் பாதிப்பு, தினமும் மூட்டுகளில் ஏற்படும் தேய்மானம், வலி நிறைந்த மூட்டுகளை உபயோகிப்பதால் ஏற்படும் தசைப் பிடிப்புகள், களைப்பு ஆகியவற்றால் ஏற்படுகிறது.
# அதுல் கேஷப்

**அதுல் கேஷப்** (Atul Keshap) பஞ்சாப் மாநிலத்தைப் பூர்விகமாகக் கொண்ட அமெரிக்க இந்தியர் ஆவார். அதுல் கேஷப் இலங்கை, மாலத்தீவு நாடுகளுக்கான அமெரிக்கத் தூதராக நியமிக்கப்பட்டுள்ளார். ரிச்சர்டு ராகுல் வர்மாவுக்கு அடுத்தபடியாக தெற்காசியப் பகுதிக்குத் தூதராக நியமிக்கப்படும் இரண்டாவது அமெரிக்க இந்தியர் ஆவார். 1994-ஆம் ஆண்டு முதல் அமெரிக்க வெளியுறவுத் துறையில் பணியாற்றி வரும் அதுல் கேஷப், இந்தியாவிலுள்ள அமெரிக்கத் தூதரகத்தில் அதிகாரியாக இருந்துள்ளார். தற்போது அமெரிக்க வெளியுறவுத்துறை அமைச்சகத்தின் தெற்கு, மத்திய ஆசிய விவகாரங்களுக்கான பிரிவில் துணைச் செயலராக அவர் பொறுப்பு வகித்து வருகிறார்.
# அதுல் கேஷப்

## பெற்றோர்

பஞ்சாபில் பிறந்த இவரின் தந்தை கேஷப் சந்தர் சென், நைஜீரியாவில், ஐ.நா. வின் பொருளாதார வல்லுனராக பணியாற்றியவர். தாய், ஜே கல்வர்ட், அமெரிக்க வெளியுறவுத் துறையிலும், இந்தியாவில் உள்ள அமெரிக்க தூதரகத்திலும் பணியாற்றி உள்ளார்.
# அதுல்

**அதுல்** (*Atul*) என்ற பெயரில் உள்ள கட்டுரைகள்:
- அதுல், வல்சாடு வட்டம், குசராத்து மாவட்ட வட்டம்
- அதுல் குல்கர்ணி, இந்திய நடிகர்
- அதுல் கேஷப், அமெரிக்க இந்தியர், தூதுவர்
- அதுல் சிட்னிஸ், இந்தியத் தொழினுட்பவியலாளர்
- அதுல் பெடாடே, இந்தியத் துடுப்பாட்ட வீரர்
- அதுல் வர்மா, இந்திய வில்வித்தை வீரர்
- அதுல் வாசன், இந்தியத் துடுப்பாட்ட வீரர்
# வில்லியம் ஆடம்சு (மாலுமி)

**வில்லியம் ஆடம்சு** (*William Adams*, 24 செப்டம்பர் 1564 – 16 மே 1620) என்பவர் ஆங்கிலேயக் கப்பலோட்டி ஆவார். 1600 ஆம் ஆண்டில் சப்பானைச் சென்றடைந்த முதலாவது ஆங்கிலேயர் இவராவார். 1598 இல் சப்பானுக்கு சென்ற ஐந்து டச்சுக் கிழக்கிந்திய நிறுவனக் கப்பல்களில் தப்பிப் பிழைத்த ஒரு சிலரில் இவரும் ஒருவர். ஆடம்சு சப்பானிலேயே தங்கியிருந்து முதலாவது மேற்கத்தைய சாமுராய் என்ற பெருமையைப் பெற்றார்.
# வில்லியம் ஆடம்சு (மாலுமி)

## பிறப்பு

வில்லியம் ஆடம்சு இங்கிலாந்தின் கென்ட் மாவட்டத்தில் உள்ள சில்லிங்காம் என்ற சிற்றூரில் பிறந்தவர். சில்லிங்காமில் உள்ள தூய மரிய மதலேனாள் ஆலயத்தில் 24 செப்டம்பர் 1564 அன்று திருமுழுக்கு பெற்ற இவரது திருமுழுக்குப் பதிவே இவர் மெட்வேயில் பிறந்தார் என்பதற்கு உள்ள ஒரே சான்று.  
வில்லியம் ஆடம்சுக்கு தோமாசு என்ற ஒரு சகோதரர் இருந்தார். அவர் மகு மற்றும் டி கார்டசு போன்ற கப்பல்களில் பணியாற்றி, வட அமெரிக்க பசிபிக் பெருங்கடலில் இறந்தார்.
# வில்லியம் ஆடம்சு (மாலுமி)

## இளமைப்பருவம்

வில்லியம் ஆடம்சின் தந்தை ஜான் இறந்தபின், தனது 12 வது வயதில் தேம்சு நதிக்கரையில் உள்ள லைம்கவுசு என்ற இடத்தில் நிக்கோலாசு டிக்கினசு என்பவரின் கப்பல் கட்டுமானத் தளத்தில் பயிற்சியாளராகச் சேர்ந்து, தன் 24 வயது வரை இங்கு பணியாற்றினார்.  
வில்லியம் ஆடம்சு, ஆகத்து 1589 இல் மேரி கைன் என்பவரை ஃடெபினி ஆலயத்தில் வைத்து திருமணம் செய்தார். இவர்களுக்கு டெலிவரன்சு என்ற மகளும், ஒரு மகனும் என இரு குழந்தைகள் இருந்தனர்.  
ஆடம்சுக்கு ஓயுக்கி என்று ஒரு சப்பானிய மனைவியும் இருந்தார்.
# பெய்ஜிங் தேசிய விளையாட்டு மைதானம்

**பெய்ஜிங் தேசிய விளையாட்டரங்கம்** (ஆங்கிலம்: Beijing National Stadium) (சீன மொழி: 国家体育场; pinyin: guójiā tǐyùchǎng) சீனாவின் பெய்ஜிங் நகரத்தில் அமைந்துள்ளது. இதன் உட்கட்டமைப்பு பறவையின் கூடு போன்று உருவாக்கப்பட்டுள்ளதால், இது 'பறவையின் கூடு' (Bird's Nest) என்றும் அழைக்கப்படும். இவ்வரங்கம் 2008 கோடைகால ஒலிம்பிக் போட்டிகளுக்காக வடிவமைக்கப்பட்டது. 2022 குளிர்கால ஒலிம்பிக் போட்டிகளும் இங்கு நடக்கவிருக்கிறது. பெய்ஜிங் தேசிய விளையாட்டரங்கம் தற்போது பந்தாட்டத்திற்குப் பயன்படுத்தப்படுகிறது.
# 432 பார்க் அவென்யூ

**432 பார்க் அவென்யூ** (*432 Park Avenue*) என்பது நியூயார்க் நகரின் மன்னாவ்டன் நகரின் மையப்பகுதியில் அமைந்துள்ள அடுக்குமாடி குடியிருப்புப் பகுதியாகும். 104 கூட்டுரிமை வீடுகளை உள்ளடக்கியதாக சி.ஐ.எம். குழுமம் இந்த உயர்ந்த அடுக்குமாடி குடியிருப்பைக் கட்டியுள்ளது. 2011 ஆம் ஆண்டில் முதலில் 1300 அடிகள் (396 மீட்டர்) உயரம் கொண்ட கட்டிடமாகக் கட்டி முடிக்கத் திட்டமிடப்பட்டது . கட்டிட வேலைகள் 2012 இல் துவங்கப்பட்டன. 2015 ஆம் ஆண்டில் இவ்வுயர்ந்த கட்டிடம் கட்டிமுடிக்கப்படல் வேண்டுமென்று திட்டமும் தீட்டப்பட்டு செயல்பாடு தொடங்கியது. இதற்காக 1926 ஆம் ஆண்டில் கட்டப்பட்ட 495 அறைகள் கொண்ட டிராக் உணவுவிடுதி இடித்துத் தரைமட்டமாக்கப்பட்டது. 2006 ஆம் ஆண்டில்தான் இவ்வுணவு விடுதி ஆரி மேக்லோவ் என்பவருக்கு 440 மில்லியன் அமெரிக்க டாலர்களுக்கு விற்பனை செய்யப்பட்டிருந்தது என்பதும் குறிப்பிடத்தகுந்தது. வாங்கப்பட்ட ஒரு வருடத்திலேயே அக்கட்டிடம் இடிக்கப்பட்டது என்பது ஒருபுறமிருந்தாலும் நியூயார்க் நகரின் மையப்பகுதியில் கிழக்கு 56 மற்றும் 57 ஆவது தெருக்களின் மத்தியில் அமைந்திருந்த காரணத்தால் அவ்விடத்தின் மதிப்பு மிகவும் உயர்ந்தது.  
உயரத்தின் அடிப்படையில், 1396 அடிகள் (425.5 மீட்டர்) என்பது அமெரிக்காவில் உள்ள மிகவுயர்ந்த கட்டிடங்களின் வரிசையில் பார்க் அவென்யூ மூன்றாவது உயர்ந்த கட்டிடமாகவும் குடியிருப்புப் பகுதி என்ற அடிப்படையில் உலகத்திலேயே மிகவுயர்ந்த கட்டிடம் என்றும் மதிக்கப்படுகிறது. நியூயார்க் நகரைப் பொறுத்தவரை உலக வர்த்தக மையக் கட்டிடத்திற்கு அடுத்ததாகவும் எம்பயர் ஸ்டேட்டு கட்டிடத்தை விட உயர்ந்ததாகவும் விளங்குகிறது. உயரம் கணக்கிடும்பொழுது உச்சிக் கூரையையும் கணக்கில் எடுத்துக்கொண்டால், 432 பார்க் அவென்யூ கட்டிடந்தான் நியூயார்க் நகரின் மிகவுயர்ந்த கட்டிடம் என்ற பெருமையைப் பெருகிறது. ஏனெனில் உலக வர்த்தக மையக் கட்டிடத்தை விட இதன் கூரை 28 அடிகள் அல்லது 8.5 மீட்டர் அளவு உயர்ந்து காணப்படுகிறது.
# 432 பார்க் அவென்யூ

## உயரம்

நியூயார்க் நகரின் இரண்டாவது மிகவுயர்ந்த கட்டிடம் என்ற பெருமையுடன் மேற்கு அரைக்கோளத்தில் . 33000 சதுர அடிகள் (3,100 மீ2) பரப்பளவு என்பது இக்கட்டிடம் பதிந்துள்ள முக்கியமான கால்தடமாகும். உச்சிக்கூரையின் அடிப்படையில் நியூயார்க் நகரின் உயர்ந்த கட்டிடங்களில் முதலிடம் பிடிப்பது 432 பார்க் அவென்யூதான் என்று 2014 அக்டோபர் 10 இல் முறையாக அறிவிக்கப்பட்டது.
# 432 பார்க் அவென்யூ

## வடிவமைப்பு

432 பார்க் அவென்யூ கட்டிடத்தின் வடிவமைப்பு ரஃபேல் வினோலி என்பவரால் வடிவமைக்கப்பட்டது ஆகும். இக்கட்டிடம் முழுக்க முழுக்கத் துல்லியமான ஒரு சதுரம் என்றும், ஒரு குப்பைத் தொட்டியின் வடிவந்தான் இக்கட்டிடத்தை வடிவமைக்க முன்மாதிரியாக இருந்ததாகவும் அவர் குறிப்பிட்டுள்ளார். இக்கோபுரம் 3969 சதுர அடிகள் பரப்பளவில் உள்ள 84 மாடிகள் கொண்டதாகவும் ஒவ்வொரு மாடியின் ஒவ்வொரு முகத்திற்கும் 100 சதுர அடிகள் பரப்பளவு கொண்ட ஆறு சன்னல்கள் கொண்டதாகவும் வடிவமைக்கப்பட்டுள்ளது. கட்டிடத்தின் உட்புற வடிவமைப்பு டெபோரா பர்க்கு மற்றும் பெண்டல் & பெண்டல் அமைப்பு நிறுவனமும் சேர்ந்து வடிவமைத்துள்ளன. இலெவன் மாடிசான் பார்க் மற்றும் கிராமெர்சி தாவெர்ன் ஆகிய கட்டிடங்களையும் இவ்வமைப்பு நிறுவனம் வடிவமைத்தது என்பது குறிப்பிடத்தகுந்தது  
”இக்கட்டிடம் ஒரு மெல்லியத் தூண் மட்டுமே இதற்கு ஒரேயொரு சிறிய தொப்பிதான் தேவை” என்று அலங்கார வடிவமைப்பு நிபுணர் திம் கன், 432 பார்க் அவென்யூ கட்டிடத்தைக் குறித்து விவரிக்கிறார்
# 432 பார்க் அவென்யூ

## குடியிருப்புகளின் வசதிகள்

இக்கட்டிடத்தில் உள்ள குடியிருப்புப் பகுதிகள் ஒவ்வொன்றும் உயர் மேல்மட்டத்து வடிவமைப்பில் உள்ளன. இவை ஏற்கனவே $ 95 மில்லியன் ஒப்பந்தத்தின் கீழ் பதிவு செய்யப்பட்டுள்ளன. ஒரு நூலகம் ஆறு படுக்கையறை, ஏழு குளியல் மேல்கூரை அறைகள் அடங்கிய கலைக்கூடமாக 351 சதுர அடி பரப்பளவு கொண்ட குடியிருப்புகளாக அவை இருக்கின்றன. இவைதவிர கட்டிடத்தை ஒட்டி கோல்ப் பயிற்சி வசதிகள் மற்றும் தனியார் உணவு மற்றும் திரையிடல் அறைகள் ஆகிய கூடுதல் வசதிகளும் இவற்றுள் அடங்கும்.
# மலேசிய நாட்டுப்பண்

**நெகாராகூ** (மலாய்:*Negaraku*; ஆங்கிலம்:*My Country*; சீனம்:我的國家) என்பது **மலேசிய நாட்டுப் பண்** ஆகும். (தமிழ்: *எங்கள் நாடு*) என்று தொடங்கும் பாடலாகும். 1957-ஆம் ஆண்டில் பிரித்தானியாவிடம் இருந்து மலாயா கூட்டரசு விடுதலை பெற்ற போது *நெகாராகூ* நாட்டின் தேசிய தீதமாகத் தெரிவு செய்யப்பட்டது.  
இந்தப் பாடலின் மெட்டு முதலில் மலாயா கூட்டரசின் ஒரு பகுதியான பேராக் மாநில அரசின் நாட்டுப் பண்ணுக்கு உரிய மெட்டாகப் பயன்படுத்தப்பட்டது. பிரெஞ்சுப் பாடலாசிரியரான பியர்-ஜீன் டி பெரஞ்சர் *(Pierre-Jean de Béranger)* எழுதிய லா ரோசாலி (*La Rosalie*) எனும் பிரெஞ்சுப் பாடலுக்கான மெட்டைத் தழுவி உருவாக்கப்பட்டது.
# மலேசிய நாட்டுப்பண்

## பாடல் வரிகள்

| மலாய் எழுத்து | ஆங்கில மொழிபெயர்ப்பு | தமிழ் மொழிபெயர்ப்பு | **மாண்டரின் மொழிபெயர்ப்பு** |  |
| --- | --- | --- | --- | --- |
| <poem>
</poem> | <poem>
Oh my motherland,
Where my life began,
Where people lives,
In harmony and prosperity,  
With God given,
Blessing of happiness,
Our King,
Reign in peace.  
With God given,
Blessing of happiness,
Our King,
Reign in peace.
</poem> | <poem>
எந்தன் நாடே
எந்தன் குருதி சிந்திய மண்ணே  
மக்கள் வாழ்கிறார்கள்
ஒன்றுபட்டும் முன்னேறியும்  
அன்பும் மகிழ்வும்
இறைமையின் அருளால்  
நம்பேரரசர் நலத்தோடு
அரசாள்க
</poem> | 我的國家，
我生長的地方。  
各族團結  
前途無限無量。  
但願上蒼，  
福佑萬民安康。  
祝我君王，  
國祚萬壽無疆。  
但願上蒼，  
福佑萬民安康。  
祝我君王，  
國祚萬壽無疆。 | } |
# மலேசிய நாட்டுப்பண்

## வரலாறு

### போட்டி

மலேசியா நாடு விடுதலை பெற்ற காலத்தில், மலாயக் கூட்டரசுக்குள் இருந்த 11 மாநில அரசுகளுக்கும் தனித் தனியாக நாட்டுப் பண்கள் இருந்தன. ஆனால் கூட்டரசுக்கு மட்டும் நாட்டுப்பண் இல்லை. அந்தக் காலக் கட்டத்தில் முதலமைச்சராகவும்; உள்நாட்டு அலுவல்கள் அமைச்சராகவும் இருந்த துங்கு அப்துல் ரகுமான், பொருத்தமான நாட்டுப்பண் ஒன்றைத் தேர்ந்து எடுப்பதற்காகத் தன் தலைமையில் குழு ஒன்றை அமைத்தார்.  
இவரின் ஆலோசனையின்படி பன்னாட்டுப் போட்டி ஒன்று அறிவிக்கப்பட்டது. போட்டிக்கு 514 பாடல் பதிவுகள் உலகம் முழுமையில் இருந்தும் வந்தன. ஆனால் எதுவுமே சிறப்பாக, பொருத்தமாக அமையவில்லை. அதைத் தொடர்ந்து உலக அளவில் புகழ்பெற்ற இசை அமைப்பாளர்கள் சிலரிடம் இருந்து இசை அமைப்புக்களைக் கோருவது என்று முடிவு செய்யப்பட்டது.  
பெஞ்சமின் பிரிட்டன் (*Benjamin Britten*); இரண்டாம் எலிசபெத் அரசியின் முடிசூட்டலுக்கான அணிவகுப்பு இசையை உருவாக்கிய சர். வில்லியம் வால்ட்டன் (*Sir William Walton*); அமெரிக்க ஒப்பேரா இசையமைப்பாளர் கியான் கார்லோ மெனோட்டி (*Gian Carlo Menotti*); பின்னாளில் சிங்கப்பூரின் நாட்டுப் பண்ணுக்கு இசை அமைத்த சுபிர் சயித் (*Zubir Said*); ஆகியோர் தெரிவு செய்யப் பட்டவர்களுள் அடங்குவர். இவர்களின் இசை அமைப்புக்களையும் தேர்வுக் குழுவினர் தவிர்த்து விட்டனர்.
# மலேசிய நாட்டுப்பண்

## வரலாறு

### பேராக் நாட்டுப்பண் தெரிவு

இறுதியாக பேராக் மாநிலத்தின் நாட்டுப் பாடலின் மெட்டைப் பயன்படுத்திக் கொள்ளத் தேர்வுக் குழுவினர் தீர்மானித்தனர். அந்தப் பாடலின் மரபு சார்ந்த தன்மைக்காக அந்த மெட்டைப் பயன்படுத்துவது என முடிவானது.  
பேராக் மாநிலக் கீதத்தின் இனிமையான மென்மை பலருக்கும் பிடித்துப் போகவே அதையே மலேசிய நாட்டின் தேசியப் பாடலாக மாற்றி அமைத்தார்கள்.1957 ஆகஸ்டு 5-ஆம் தேதி துங்கு அப்துல் ரகுமானும், நடுவர்களும் இணைந்து நாட்டுப் பண்ணுக்கான பாடல் வரிகளை எழுதினார்கள்.
# மலேசிய நாட்டுப்பண்

## வரலாறு

### பேராக் மாநிலத்தின் நாட்டுப் பண்

பேராக் மாநிலத்தின் 26-ஆவது சுல்தான் அப்துல்லா முகமது சா II (*Sultan Abdullah Muhammad Shah*). இவர்தான் மலேசியத் தேசியப் பாடலான நெகாராகூ தோன்றுவதற்கு மூல காரணமாக அமைந்தவர். *லா ரோசாலி* (La Rosalie) எனும் ஒரு பாடல் புகழ்பெற்று விளங்கியது. அந்தப் பாடல், சீஷெல்ஸ் நாட்டின் மாஹே தீவில் புகழ் பெற்று இருந்தது. இந்தத் தீவில் தான் பேராக் சுல்தான், நாடு கடந்து வாழ்ந்து வந்தார்.  
ஜேம்ஸ் பர்ச் (*JWW Birch*). பேராக் மாநிலத்தின் ஆங்கிலேய மேலாளராகப் பதவி வகித்தவர். இவர் 1875 நவம்பர் 2-ஆம் தேதி, மகாராஜா லேலா என்பவரால் பேராக், பாசீர் சாலாக் எனும் இடத்தில் கொலை செய்யப் பட்டார். ஜேம்ஸ் பர்ச் கொலையில் பேராக் சுல்தான் அப்துல்லா முகமட் ஷாவிற்கும் தொடர்பு இருந்ததாகச் சொல்லி, அவரைச் சீஷெல்ஸ் தீவிற்கு நாடு கடத்தினார்கள்.
# மலேசிய நாட்டுப்பண்

## வரலாறு

### சீஷெல்ஸ் தீவு

சீஷெல்ஸ் தீவு (Seychelles) இந்தியப் பெருங்கடலில் ஆப்பிரிக்காவிற்குக் கிழக்கே 1500 கி.மீ. தொலைவில் உள்ளது. அந்தச் சீஷெல்ஸ் தீவில் 19-ஆம் நூற்றாண்டில் *லா ரோசாலி* (*La Rosalie*) எனும் ஒரு பாடல் புகழ்பெற்று விளங்கியது. பிரெஞ்சு நாட்டுக் கவிஞர் பியர் ஜீன் டி பெரஞ்சர் (*Pierre Jean de Beranger*) எழுதிய பாடல்.  
சுல்தான் அப்துல்லா முகமட் ஷா அவர்கள் சீஷெல்ஸ் தீவில் இருந்த போது லா ரொசாலி எனும் பாடலின் இனிமையில் ஈர்க்கப் பட்டார். அவரும் ஓர் இசைப் பிரியர். அந்தப் பாடல் அவர் மனத்தில் நீங்காத ஓர் இடம் பிடித்துக் கொண்டது.
# மலேசிய நாட்டுப்பண்

## வரலாறு

### பிரெஞ்சு மெல்லிசைப் பாடல்

பேராக் சுல்தான் அங்கிருந்த காலத்தில் பாடலாசிரியர் பியர்-ஜீன் டி பெரஞ்சர் இசை அமைத்ததாகச் சொல்லப்பட்ட ஒரு பிரெஞ்சு மெல்லிசைப் பாடலை ஒரு பொது இசை நிகழ்ச்சியில் கேட்டதாகச் சொல்லப் படுகிறது. ஆனாலும், பியர்-ஜீன் டி பெரஞ்சர் அந்தப் பாடலுக்கு இசை அமைத்ததற்கான சான்றுகள் எதுவும் காணப்படவில்லை.  
1883-ஆம் ஆண்டு சுல்தான் அப்துல்லா முகமட் ஷா விடுதலையானார். சீஷெல்ஸ் தீவின் இசைச் சுமையுடன் மலாயாவிற்கு வந்தார். வந்ததும் அதே அந்தப் பாடலை *இறைவன் சுல்தானின் ஆயுளை நீட்டிப்பாராக* (*Allah Lanjutkan Usia Sultan*) எனும் தலைப்பில் மலாய் மொழியில் மொழியாக்கம் செய்தார். அதையே பேராக் மாநிலப் பண்ணாகவும் மாற்றி அமைத்தார்.  
1990-களில் நெகாராகூ பாடலின் இசை இந்தோனேசியா நாட்டுப் பாடலான *தெராங் புலான்* (*Terang Bulan*) பாடலில் இருந்து மருவியது என இந்தோனேசியா கூறியது. கடைசியில் வரலாற்றுச் சான்றுகள் முன் வைக்கப் பட்டன. அதோடு இந்தோனேசியா அமைதியானது.
# அண்டங்காக்கை

**அண்டங்காக்கை** (jungle crow) என்பது ஒருவகைக் காக்கையாகும். இப்பறவை ஆசியக்கண்டத்தில் பரவலாகக் காணப்படுகிறது.
# அண்டங்காக்கை

## துணையினங்கள்

இது ஒன்பது துணையினங்களைக் கொண்டுள்ளது. அவற்றில் சில குரல், உருவவியல், மரபியல் ரீதியாக வேறுபட்டவை. அவற்றில் சிலவற்றை தனி இனமாக நிலைக்கு உயர்த்தும் பரிந்துரைகளும் உள்ளன.
- *கோ. மே. காலனோரம்*
- *கோ. மே. இணைக்கிறது*
- *கோ. மே. இண்டர்மீடியம்*
- *கோ. மே. ஜபோனென்சிசு*
- *கோ. மே. மேக்ரோரிஞ்சோசு*
- *கோ. மே. மாண்ட்சுரிகசு*
- *கோ. ஓசை*
- *கோ. மே. பிலிப்பினஸ்*
- *கோ. மே. திபெடோசினென்சிசு*
- *கோ. லெவைலாண்டி*
# அண்டங்காக்கை

## விளக்கம்

அண்டங்காக்கை சுமார் (நீளம்: 46-59 செ.மீ.; 18-23 அங்குலம்.) நீளமும், இறக்கை நீட்டம் (100-130 செ.மீ.; 39-51 அங்குலம்) கொண்டது ஆகும். உடல் அளவு பிராந்திய ரீதியாக மாறுபடும். அனைத்து அண்டங்காக்கைகளும் ஓப்பீட்டளவில் நீளமான அலகைக் கொண்டுள்ளன, மேல்பகுதி மிகவும் மிகவும் தடிமனாகவும் வளைந்ததாகவும் இருக்கும். பலமாக கரகரத்த 'கா' என்ற சத்தமும் உடையது. பொதுவாக, அனைத்து அண்டங்காக்கைகளின் தலை, கழுத்து, தோள், கீழ் உடலின் பின்பகுதியில் இருந்து அடர் சாம்பல் நிற இறகுகளைக் கொண்டிருக்கும். இவற்றின் இறக்கைகள், வால், முகம் மற்றும் தொண்டை ஆகியவை பளபளப்பான கருப்பு நிறத்தில் இருக்கும்.
# அண்டங்காக்கை

## பரவலும் வாழிடமும்

இந்த இனத்தின் வாழிட எல்லை விரிவானதாக வடகிழக்கு ஆசிய கடற்பரப்பில் இருந்து மேற்கில் ஆப்கானித்தான் மற்றும் கிழக்கு ஈரானில் இருந்து, தெற்கு மற்றும் தென்கிழக்காசியா வழியாக, தென்கிழக்கில் சிறு சுண்டாத் தீவுகள் மற்றும் கம்போடியா வரை நீண்டுள்ளது. இது பொதுவாக ஊருக்கு வெளியே உள்ள காடுகள் சோலைகள் போன்ற இடங்களில் வாழக்கூடியது. ஊருக்கு வெளியே கொட்டப்படும் குப்பைகளில் உள்ள அழுகிய பொருட்கள் போன்றவற்றை உண்ணும்.
# தமிழகம் ஊரும் பேரும் (நூல்)

**தமிழகம் ஊரும் பேரும்**, ரா. பி. சேதுப்பிள்ளை எழுதிய, தமிழகத்தில் உள்ள ஊர்களைப் பற்றிய நூலாகும்.
# தமிழகம் ஊரும் பேரும் (நூல்)

## அமைப்பு

இந்நூலில்,
- தமிழகமும் நிலமும்
- நாடும் நகரமும்
- குடியும் படையும்
- குலமும் கோவும்
- தேவும் தலமும்
- தமிழகம் அன்றும் இன்றும்
என்ற ஆறு தலைப்புகள் அமைந்துள்ளன. நூலின் இணைப்பாக,
- தமிழ் நாட்டுத்தலங்கள்
- பெயரகராதி
என்ற இரு தலைப்புகள் காணப்படுகின்றன.  
'தமிழகம் ஊரும் பேரும்', நூல், (8-ஆம் பதிப்பு 2008; பழனியப்பா பிரதர்ஸ்,சென்னை)
# பச்சைக் குருவி

**பச்சைக் குருவி** (blue-winged leafbird) என்பது ஒருவகைப் பறவையாகும். இப்பறவை பொதுவாக காடுகளில் காணப்படுகிறது. இப்பறவை வடகிழக்கு இந்தியாவில் இருந்து தென்கிழக்காசியாவின் ஜாவா வரை காணப்படுகிறது.
# பச்சைக் குருவி

## விளக்கம்

இப்பறவையின் உடல் பச்சை நிறத்திலும், கன்னம், கழுத்து ஆகியவை கறுப்பாகவும், அலகுகள் மெல்லியதாகவும், கூர்மையாகவும் உள்வளைந்து கறுப்பாகவும் இருக்கும். இவை பொதுவாக இணை இணையாகவோ அல்லது கூட்டம் கூட்டமாகவோ இரை தேடும். இவற்றின் நிறம் மரத்தின் இலைகளுடன் ஒன்றிவிடுவதால் இவற்றைக் காண்பது சிரமம்.
# துர்கா வாகினி

**துர்கா வாகினி** (Durga Vahini), விஸ்வ இந்து பரிசத்தின் மகளிர் அணியாகும். 1991இல் துவக்கப்பட்ட துர்கா வாகினியின் நிறுவனத் தலைவர் சாத்வி ரிதம்பரா ஆவார். இவ்வமைப்பு பெண்களை இந்து சமயக் கூட்டங்களிலும், கலாசார நடவடிக்கைகளிலும் கலந்து கொள்ள ஊக்கமளிக்கிறது. பெண்கள் தங்களாகவே முன்வந்து தங்களின் உடல் மற்றும் அறிவு மேம்பாட்டை வளர்த்து, இந்து சமய கலாசாரத்தையும் பண்பாட்டு மரபுகளையும் பேணிக்காக்க இவ்வமைப்பின் மூத்த தலைவர் கல்பனா வியாஸ் வலியுறுத்துகிறார். இவ்வமைப்பின் நோக்கம் இந்து மக்களின் ஒற்றுமையை நிலைநாட்டவும், சமுக சேவை மூலம் பாதிக்கப்பட்ட குடும்பங்களுக்கு உதவி செய்தலே. 2002 ஆண்டு முடிய இவ்வமைப்பில் உள்ள 8000 உறுப்பினர்களில் 1000 பேர் அகமதாபாத் நகரத்தில் உள்ளனர்.
# ராஷ்டிரிய சேவிகா சமிதி

**ராஷ்டிரிய சேவிகா சமிதி** அல்லது **தேசிய மகளிர் விருப்பார்வத் தொண்டர் சங்கம்** (Rashtra Sevika Samiti) (*National Women Volunteers Committee*), ஆடவர் அமைப்பான ராஷ்டிரிய சுயம்சேவாக் சங்கத்தின் மகளிர் பிரிவாகும். இவ்வமைப்பின் நிறுவனத்தலைவர் *இலக்குமிபாய் கேல்கர்* . தற்போதைய தலைவர் *வி. சாந்த குமாரி* , பொதுச்செயலர் *சீதா ஆனந்தம்* ஆவார்கள். ராஷ்டிரிய சேவிகா சமிதி அமைப்பை வார்தாவில் 25 அக்டோபர் 1936ஆம் ஆண்டில் துவக்கப்பட்ட்து.
ராஷ்டிரிய சேவிகா சமதி, தன் உறுப்பினர்களுக்கு யோகா, இசை, தேசிய மற்றும் நாட்டுப் பற்றை வளர்க்கும் பாடல்களில் பயிற்சி அளிப்பதுடன் தற்காப்புப் போர்க் கலைகளையும், நாட்டில் செயல்படும் 5215 கிளைகளிலும் (Shakhas) பயிற்றுவிக்கப்படுகிறது. மேலும் 875 கிளைகளில் அன்றாடம் தற்காப்புப் போர்க் கலையை கற்றுத் தருகிறது.
பத்து இலட்சமாக உயர்ந்துள்ளது.
ராஷ்டிரிய சேவிகா சமிதியின் கிளைகள் பத்து வெளிநாடுகளில், **இந்து சேவிகா சமிதி** எனும் பெயரில் செயல்படுகிறது.  
இந்தியா முழுவதும், சமயம், சாதி, இனம் பாராது ஏழை மகளிர்க்கு தொண்டு புரிய 475 சேவை மையங்கள் கொண்டுள்ளது. இச்சேவை மையங்கள் மூலம் பள்ளிகள், நூலகங்கள், ஆதரவற்றோர் மையங்கள் மற்றும் கணிபொறி பயிற்சி நிறுவனங்களை செயல்படுகிறது.  
ராஷ்டிரிய சேவிக சமதி தன் உறுப்பினர்களுக்கு மூன்று முக்கிய கொள்கைகளை கடைப்பிடிக்க வலியுறுத்துகிறது.
1. மாத்துருத்துவம் - உலகளாவிய தாய்மைப் பண்பை பேனுதல்
1. கர்த்துருத்தவம் - சமூக நடவடிக்கைகளில் திறமையாக பங்கேற்றல்
1. நேத்துருத்துவம் - தலைமைப்பண்பை வளர்த்தல்  
சமுகத்தில் அனைத்து இந்து மகளிரும் தங்கள் சமூகத்தில் புதிய மாற்றங்கள் கொண்டு வரும் ஆற்றல் படைத்தவர்கள் என இவ்வமைப்பு நம்புகிறது.
# ரிச்சர்ட் வர்மா

**ரிச்சர்ட் ராகுல் வர்மா** (ஆங்கிலம்: Richard Verma) இந்தியாவிற்கான அமெரிக்கத் தூதராவார். இவர் 2014 ஆம் ஆண்டு செப்டம்பர் மாதம் முதல் இப்பணியாற்றுகிறார். அமெரிக்க அதிபர் பராக் ஒபாமா 2009 ஆம் ஆண்டு அமெரிக்க அரசு சட்டமன்ற அலுவல்கள் துறை துணைச் செயலாளராக இவரை நியமித்தார். பஞ்சாப் மாநிலத்தைப் பூர்விகமாகக் கொண்ட இவர், இந்தியாவுக்கான அமெரிக்க தூதராகப் பணியாற்றும் முதல் அமெரிக்க வாழ் இந்தியர் ஆவார்..
# ரிச்சர்ட் வர்மா

## வாழ்க்கை

இவர் இந்திய வழித்தோன்றலில் பிறந்தவர் ஆவார். இவரது முன்னோர் பஞ்சாப் மாநிலத்தைச் சேரந்தவராவர். இவரது தந்தையார் பஞ்சாபைச் சேர்ந்தவர். பிரிவினைக்கு முந்தைய பாகிஸ்தானைச் சார்ந்த இவர் தாயார் பிரிவினைக்குப் பின்னர் இந்தியாவிற்கு குடிபெயர்ந்தார். 1960 களில் இவரது குடும்பம் அமெரிக்காவில் குடியேறியது. இவரது மனைவி *பிங்கி வர்மா* ஆவார்.
# ரிச்சர்ட் வர்மா

## கல்வி

லேஹை பல்கலைக்கழகத்தில் இருந்து பி. எஸ். பட்டமும், அமெரிக்கன் பல்கலைக்கழகத்தில் இருந்து ஜே. டி. பட்டமும், ஜார்ஜ்டவுன் பல்கலைக்கழகத்தில் இருந்து எல்.எல்.எம். பட்டமும் வர்மா பெற்றுள்ளார்.
# ரிச்சர்ட் வர்மா

## பணி

இவர் அடிப்படையில் ஒரு வழக்கறிஞர் ஆவார். 1994ஆம் ஆண்டு முதல் 1998ஆம் ஆண்டு வரை, அமெரிக்க விமானப் படையில் பணியாற்றியவர். அமெரிக்க வெளியுறவுத் துறையில் சட்ட விவகாரங்களுக்கான உதவி அமைச்சராக 2009ஆம் ஆண்டு முதல் 2011ஆம் ஆண்டு வரை பதவி வகித்துள்ளார். வெளியுறவுக் கொள்கை வகுப்பாளர்கள் குழுவில் உறுப்பினராகவும் உள்ளார் .
# சாந்த்ராகாச்சி

**சாந்த்ராகாச்சி**, இந்திய மாநிலமான மேற்கு வங்காளத்தின், ஹவுரா நகரத்திற்கு தென்கிழக்கே 10 கிலோ மீட்டர் தொலைவில் உள்ளது. இங்குள்ள சாந்த்ராகாச்சி தொடருந்து நிலையம், தென்கிழக்கு ரயில்வேயின் கட்டுப்பாட்டில் உள்ளது.
# சாந்த்ராகாச்சி

## போக்குவரத்து

இங்குள்ள தொடர்வண்டி நிலையத்தை விரைவில் முனையமாக்க, இரயில்வே அமைச்சகம் திட்டமிட்டுள்ளது.
# போரும் அமைதியும்

***போரும் அமைதியும்*** (*War and Peace*, உருசிய மொழி: Война и миръ, *வொய்னா இ மீர்*) உருசிய எழுத்தாளர் லியோ டால்ஸ்டாய் எழுதிய புதினம் ஆகும். இந்த நூல் முழுமையாக 1869ஆம் ஆண்டு முதன்முதலாகப் பதிப்பிக்கப்பட்டது. இதிகாச அளவிலான இந்நூல் உலக இலக்கியத்தில் மிகவும் முதன்மையானதாகக் கருதப்படுகின்றது. இதுவும் டால்ஸ்டாயின் மற்றொரு படைப்பான *அன்னா கரேனினாவும்* (1873–1877) அவரது சிறந்த இலக்கியச் சாதனையாகக் கருதப்படுகின்றன.  
*போரும் அமைதியும்* ஐந்து உருசிய அரச குடும்பங்களின் பார்வையில், உருசியா மீதான பிரான்சியப் படையெடுப்பை அடுத்த நிகழ்வுகளையும் சார்மன்னர் சமூகத்தில் நெப்போலிய காலத்தின் தாக்கத்தையும் விரிவாக விவரிக்கின்றது. *1805 ஆண்டு* என அறியப்பட்ட இப்புதினத்தின் முந்தைய பதிப்பு *த உருசியன் மெசஞ்சர்* என்ற உருசிய இதழில் 1865க்கும் 1867க்கும் இடையே தொடராக வெளியாயிற்று. இப்புதினம் முழுமையாக 1869இல் பதிக்கப்பட்டது. 2009இல் *நியூஸ்வீக்* வெளியிட்ட *முதல் 100 நூல்களில்* முதலிடத்தைப் பிடித்தது. 2003 ஆம் ஆண்டு நடத்தப்பட்ட பிபிசியின் கருத்துக்கணிப்பொன்றில் 20 இடம் பெற்றிருந்தது.  
டால்ஸ்டாய், *போரும் அமைதியும்* "புதினமல்ல, கவிதையுமல்ல, வரலாற்று பதிவேடுமல்ல" எனக் கூறியுள்ளார். படைப்பின் பெரும்பகுதி, குறிப்பாக பிந்தைய அத்தியாயங்களில், கதை விவரிப்பாக இல்லாமல் மெய்யியல் விவாதமாக உள்ளன. உருசியாவின் சிறந்த இலக்கியப் படைப்பு எந்தவொரு சீர்தரத்திலும் சிக்கிக் கொள்ளக்கூடாது என்றார். எனவே *போரும் அமைதியும்* நூலை டால்ஸ்டாய் "புதினம்" என அழைக்கத் தயங்கினார். அவரது கூற்றுப்படி அவரது முதல் புதினம் *அன்னா கரேனினா* ஆகும்.
# போரும் அமைதியும்

## தமிழில் மொழிபெயர்ப்பு

டி. எஸ். சொக்கலிங்கம் இப்புதினத்தை தமிழில் மொழிபெயர்ப்பு செய்துள்ளார்.
# இந்து விவேக கேந்திரம்

**இந்து விவேக கேந்திரம்** (Hindu Vivek Kendra (HVK) , இந்துத்துவா இயக்க கோட்பாட்டின்படி, ராஷ்டிரிய சுயம்சேவாக் சங்கத்தின் துணை அமைப்பாகும். இந்து சமயத்தின் பல்வேறு பிரிவுகளின் அறிஞர்களைக் கொண்ட இயக்கமாகும். சங்கப் பரிவாரின் ஒரு பிரிவாக உள்ளது.
# இந்து விவேக கேந்திரம்

## நோக்கங்கள்

இந்து விவேக கேந்திரத்தின் முக்கிய நோக்கங்கள்;  
- இந்துத்துவா கோட்பாட்டை விளக்கும் நூலகங்களை திறப்பது.
- இந்து சமய அறிஞர்களைக் கொண்டு இந்துத்துவா கோட்பாட்டை விளக்கும் நூல்களை எழுதி வெளியிடுதல்
- இந்து சமய நூல்களை ஆய்வு செய்தல் மற்றவர்களுக்கு வழிகாட்டுதல்.
- இந்துத்துவா நூல்களை இந்தியாவிலும் வெளிநாடுகளிலும் கொண்டு செல்லுதல்
# கால்சியம்(I) குளோரைடு

**கால்சியம்(I) குளோரைடு** *(Calcium(I) chloride)* என்பது CaCl என்ற மூலக்கூற்று வாய்ப்பாடு கொண்டுள்ள வேதிச் சேர்மம் ஆகும். நிலைப்புத் தன்மை இல்லாத ஈரணு மூலக்கூறாக இருக்கும் இச்சேர்மம் இயற்கையாகவே வலிமையான அயனிப் பிணைப்பைப் பெற்றுள்ளது. கால்சியம்(I) குளோரைடு பகுதிப்பொருளாக உள்ள ஒரு திண்மநிலைப் பொருள் 1953 ஆம் ஆண்டில் கண்டுபிடிக்கப்பட்டதாக அறிக்கை இருக்கிறது. இருந்தபோதிலும் அதற்குப் பின்னர் மேற்கொள்ளப்பட்ட முயற்சிகள் யாவும் தோல்வியிலேயே முடிந்துள்ளன
# இரட்டைத் தேங்காய் மரம்

**இரட்டைத் தேங்காய் மரம்** (*Lodoicea*; கடல் தேங்காய்) என்பது பனைக்குடும்பத்திலுள்ள ஒரு தோற்றமுள்ள இனத் தாவரமாகும். இதில் *லோடிசியா மல்டிவிகா* (*Lodoicea maldivica*) ஒரே ஒரு இனம் உள்ளது. இது சீசெல்சுவில் உள்ள தீவுகளுக்குரிய தாவரமாகும். இதன் விதையானது, உலகிலேயே அதிக எடைக் கொண்டதாகும். ஒரு விதையின் நீளம் 12 அங்குலம், அகலம் 3 அடி, எடை 20 எடைவரை கிலோ இருக்கும். இது இந்நிலையை அடைய இருபது வருடங்கள் ஆகும். இந்தியாவில் மாகே பயிரியல் பூங்காவிலும், கோவையில் அருங்காட்சியகத்திலும் காணலாம்.  
- Listed as Endangered
- Arkive: *Lodoicea maldivica*
- Palm Society of Australia: *Lodoicea maldivica* description and photo gallery
- Hutchinson, 1959, *The Families of Flowering Plants* (2nd ed.)
- Fleischer-Dogley, F. (2006). *Towards sustainable management of Lodoicea maldivica (Gmelin) Persoon,* PhD thesis, University of Reading, UK.
# இரட்டைத் தேங்காய் மரம்

## வெளி இணைப்பு

-
# மலேசிய மரபுச்சின்னம்

**மலேசிய மரபுச் சின்னம்**, (மலாய்: *Jata Negara Malaysia*; ஆங்கிலம்: *Coat of arms of Malaysia*) என்பது மலேசியாவின் பாரம்பரியச் சின்னமாகும். மத்தியில் ஒரு சின்னம் பொறித்த கேடயம்; இரண்டு புலிகள்; ஒரு பிறை; பதினான்கு முனை கொண்ட நட்சத்திரம்; குறிக்கோளுரை ஆகியவற்றை உள்ளடக்கிய ஒரு மரபுச் சின்னம்.  
மலேசியாவின் தற்போதைய சின்னம் பிரித்தானியக் குடியேற்றவாத ஆட்சியின் கீழ் இருந்த மலாய் நாடுகளின் கூட்டமைப்பின் மரபுச் சின்னத்தின் வழி வந்தது ஆகையால், தற்போதைய சின்னம் ஐரோப்பிய கட்டிய நடைமுறைகளை ஒத்துள்ளது.  
மலேசிய மரபுச் சின்னம், இரண்டு புலிகளால் பாதுகாக்கப்பட்ட கேடயத்தைக் கொண்டுள்ளது. அதன் மேலே 14 புள்ளிகள் கொண்ட "கூட்டரசு நட்சத்திரம்"; மஞ்சள் நிற பிறை கொண்ட ஒரு முகடு; உள்ளன. மேலும் கீழே ஒரு பொன்மொழி பொறிக்கப்பட்டு உள்ளது.
# மலேசிய மரபுச்சின்னம்

## வரலாறு

ஐக்கிய இராச்சியத்தின் காலனித்துவ ஆட்சியின் கீழ், *கூட்டரசு மலாய் மாநிலங்கள்* (Federated Malay States (FMS) உருவானதில் இருந்து, மலேசிய மரபுச் சின்னத்தின் தோற்றம் அறியப்படுகிறது.  
1895-ஆம் ஆண்டில் கூட்டரசு மலாய் மாநிலங்களின் கொடி அறிமுகமானது. அப்போது அந்தச் சின்னம் மலேசிய மரபுச் சின்னமாக ஏற்றுக் கொள்ளப்பட்டது. அந்தச் சின்னம் 1895 முதல் 1948 வரையில்; அதாவது மலாயா கூட்டமைப்பு உருவாக்கம் வரை பயன்பாட்டில் இருந்தது.
# ஜோ யுங்-சுக்

**ஜோ யுங்-சுக்** (பிறப்பு: திசம்பர் 26, 1980) ஒரு தென் கொரியா நாட்டு நடிகர் ஆவார். இவர் கிங் 2 ஹார்ட்ஸ், ஓ மை ஹோச்டேச்ஸ் போன்ற சில தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் மற்றும் பல மேடை நாடகங்களிலும் நடித்துள்ளார் என்பது குறிப்பிடத்தக்கது.
# லீ டோங்-கன்

*'லீ டோங்-கன்* (பிறப்பு: 26 ஜூலை 1980) ஒரு தென் கொரியா நாட்டு நடிகர் மற்றும் பாடகர் ஆவார். இவர் ஸ்வீட் 18, லவ்வர்ஸ் இன் பாரிஸ், சூப்பர் டாடி 10 போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.
# சபரிமலை அய்யப்பன் கோயில்

**சபரிமலை அய்யப்பன் கோயில்**, இந்தியாவின் மேற்கு தொடர்ச்சி மலையில், கேரளம் மாநிலத்தின் பத்தனம்திட்டாவிற்கு அருகே சபரிமலையில் அமைந்துள்ளது. ஆண்டு தோறும் கார்த்திகை மாதம் முதல் நாள் முதல் தை மாதம் முதல் நாள் வரை, ஏறத்தாழ இலட்சக்கணக்கான அய்யப்ப பக்தர்கள் நோன்பு மேற்கொண்டு, சபரிமலை அய்யப்பன் கோயிலுக்கு புனித யாத்திரை மேற்கொள்கின்றனர். மேலும் மலையாள மாதப் பிறப்பின் முதல் ஐந்து நாட்களும், விஷூ அன்றும் கோயில் நடை திறக்கப்படுகிறது. சபரிமலை அய்யப்பன் கோயில் கடல் மட்டத்திலிருந்து 1535 அடி உயரத்தில், அடர்ந்த காட்டுப் பகுதியில் அமைந்துள்ளது.  
பூப்படையாத சிறுமிகளையும், மாதவிடாய் நின்ற பெண்களையும் மட்டுமே சபரிமலை அய்யப்பனை தரிசனம் செய்ய கோயில் நிர்வாகம் அனுமதிக்கிறது.
# சபரிமலை அய்யப்பன் கோயில்

## மலைப் பாதைகள்

1. எருமேலிருந்து அடர்ந்த காட்டுப் பாதை வழியாக 46 கிலோ மீட்டர் நடைப்பயணம்
1. பம்பை ஆற்றிலிருந்து ஐந்து கிலோ மீட்டர் நடைப்பயணம்
# சபரிமலை அய்யப்பன் கோயில்

## நிர்வாகம்

சபரிமலை அய்யப்பன் கோயிலில் பூசை செய்யும் அதிகாரம் மட்டுமே தந்திரிகளிடம் உள்ளது. கோயிலுக்கு வெளியே நிர்வாகம் செய்யும் உரிமை திருவாங்கூர் தேவஸ்தானம் குழுவிடம் உள்ளது.
# சபரிமலை அய்யப்பன் கோயில்

## பிரசாதம்

கோயிலுக்கு வரும் பக்தர்களுக்கு கோயில் சார்பாக பிரசாதமாக அரவணை மற்றும் அப்பம் வழங்கப்படுகிறது.
# சபரிமலை அய்யப்பன் கோயில்

## நெய் அபிசேகம்

சபரிமலை அய்யப்பன் கோயிலுக்கு வரும் பக்தர்கள் தலையில் சுமந்து வரும் இருமுடியில் &lrm;காணப்படும் புனிதமான நெய்யைக் கொண்டு அய்யப்பனுக்கு நெய்யபிசேகம் செய்யப்படும். &lrm;சீவாத்மாவும் – பரமாத்மாவும் (சீவ - ஈஸ்வர) ஐக்கியத்தை குறிக்கும் தத்துவமாக கருதப்படுகிறது.